# Letovanje otrok preko ZPM Domžale

 Pred vami je zanimiva ponudba letovanj za otroke ter mladino, ki jih organizira **Zveza prijateljev mladine Domžale** v poletnih počitnicah 2022. **V sodelovanju z Zavodom za letovanje in rekreacijo otrok** bomo izvajali zanimive, ustvarjalne, aktivne, varne in predvsem zdrave počitniške aktivnosti, namenjene otrokom in mladim. Otroci bodo na naših letovanjih doživeli veliko prijetnih trenutkov v družbi sovrstnikov in izkušenih mentorjev.

Letovanja so namenjena tudi otrokom z zdravstveno indikacijo. Zveza prijateljev mladine Domžale v času poletnih počitnic 2022 organizira zdravstvena letovanja za otroke in mlade občin *Domžale, Trzin, Mengeš, Lukovica in Moravče*. Več informacij o izmenah, v katerih so organizirana zdravstvena letovanja za otroke s stalnim bivališčem v omenjenih občinah, je na naslednjih straneh.

**KAJ JE ZDRAVSTVENO LETOVANJE?**

Zdravstveno letovanje je letovanje, namenjeno vsem otrokom in mladostnikom, ki pogosteje obolevajo in je subvencionirano s strani Zavoda za zdravstveno zavarovanje Slovenije.

 **KDO JE UPRAVIČEN DO PREDLOGA ZA ZDRAVSTVENO LETOVANJE?**

Do zdravstvenega letovanja je upravičen otrok oz. mladostnik med 5. in 19. letom starosti, če je bil v času od preteklega razpisa (od 30. 1. 2021 do 11. 3. 2022) večkrat bolan (ima vsaj dva zapisa v zdravstveni karton) ali če je bil zaradi bolezni hospitaliziran in je to zabeleženo v medicinski dokumentaciji. Pravico do zdravstvenega letovanja v organizaciji ZPM Domžale lahko uveljavljajo otroci in mladostniki s stalnim bivališčem v občinah *Domžale, Trzin, Mengeš, Lukovica in Moravče*.